
MA Astudiaethau Celtaidd:
CYCS7015C Y Mabinogi (cyfrwng Cymraeg) 2017-18: 
Dull asesu: gwerthfawrogiad (tua 1,000 o eiriau 20%), traethawd (tua 4,000 o eiriau) 80%
ATEBWCH ADRAN A AC ADRAN B
ADRAN A
Dadansoddwch y darn isod o’r Mabinogi (mewn tua 1,000 o eiriau). Yn eich ateb dylech ystyried amrywiaeth o ffactorau, megis arwyddocâd y dyfyniad, ei gyd-destun yn y chwedl, arddull, cymeriadaeth, themâu, motiffau llenyddol a.y.b. 
“A wyr,” heb y Matholwch, “mae ych kynghor chwi?” “Arglwyd,” heb wy, “nyt oes it gynghor namyn un. Ni enghis ef y mywn ty eiryoet,” heb wy. Gwna ty,” heb wy, “o’y anryded ef, y ganho ef gwyr Ynys y Kedyrn yn y neillparth y’r ty, a thitheu a’th lu yn y parth arall. A doro dy urenhiniaeth yn y ewyllus, a gwra idaw. Ac o enryded gwneuthur y ty,” heb wy, “peth ny chauas eiryoet ty y ganhei yndaw, ef a tangnoueda a thi.” A’r kennadeu a doethant a’r gennadwri honno gantunt at Uendigeiduran; ac ynteu a gymerth gynghor. Sef a gauas yn y gynghor, kymryt hynny; a rhrwy gynghor Branuen uu hynny oll, ac rac llygru y wlat oed genti hitheu hynny.
	E tangneued a gyweirwyt, a’r ty a adeilwyt yn uawr ac yn braf. Ac ystryw a wnaeth y Gwydyl. Sef ystryw a wnaethant, dodi guanas o bop parth y bop colouyn o cant colouyn oed yn y ty, a dodi boly croyn ar bop guanas, a gwr aruawc ym pob vn o honunt. Sef a wnaeth Efnyssyen dyuot ymlaen llu Ynys y Kedyrn y mywn, ac edrych golygon orwyllt antrugarawc ar hyt y ty. Ac arganuot y bolyeu crwyn a wnaeth ar hyt y pyst. “Beth yssydd yn y boly hwnn?” heb ef, wrth un o’r Gwydyl. “Blawt, eneit,” heb ef. Sef a wnaeth ynteu, y deimlaw hyt ban gauas y benn, a guascu y benn, yny glyw y uyssed yn ymanodi yn y ureichell drwy yr ascwrn. Ac adaw hwnnw, a dodi y law ar un arall a gouyn, “Beth yssyd yma?” “Blawt, medei y Gwydel. Sef a wnai ynteu yr un guare a fawb ohonunt, hyt nat edewis ef wr byw o’r hollwyr o’r deu cannwr eithyr un. A dyuot at hwnnw, a gouyn, “Beth yssyd yma?” “Blawt, eneit,” heb y Gwydel. Sef a wnaeth ynteu, y deimlaw ef yny gauas y benn, ac ual y guascassei benneu y rei ereill, guascu penn hwnnw. Sef y clywei arueu am benn hwnnw. Nyt ymedewis ef a hwnnw, yny ladawd. Ac yna canu englyn, -
		Yssit yn y boly hwnn amryw ulawt,
		Keimeit, kynniuyeit, diskynneit yn trin,
		Rac kydwyr cad barawt.
Pedeir Keinc y Mabinogi, gol. Ifor Williams (Caerdydd: Gwasg Prifysgol Cymru, adargraffiad 1982), tt. 42-3.

AILSEFYLL 2016-17 ADRAN B
Ysgrifennwch draethawd tua 4,000 o eiriau ar UN o’r pynciau canlynol:
1. Trafodwch y prif lawysgrifau sy’n cynnwys Pedeir Keinc y Mabinogi. Pa oleuni a deifl y llawysgrifau ar hanes trosglwyddo’r ceinciau a natur llenyddiaeth ganoloesol?

2. Dadansoddwch ddefnydd awdur Pedeir Keinc y Mabinogi o araith uniongyrchol. Pa rôl y chwery deialog yn y ceinciau brodorol hyn?

3. Ai ‘moesoldeb’ yw prif thema Pedeir Keinc y Mabinogi? I ba raddau y mae’r ceinciau’n foeswersi ynglŷn â sut i ymddwyn?

Dyddiadau cau: 
Adran A gwerthfawrogiad 30 Tachwedd 2017

